Last saved by: Luostarinen Selja

MIEHIKKÄLÄN KUNTA | OTE PÖYTÄKIRJASTA

Miehikkälän kunnanhallitus | § 11 | 09.01.2012
Miehikkälän kunnanhallitus | § 64 | 14.05.2012

Kymenlaakson ulosottoviraston Haminan toimipaikan lakkautusuhka / lausunnon antaminen

141/07/071/2011

Khall 09.01.2012  § 11
	Kymenlaakson ulosottoviraston Haminan toimipaikan henkilökunta on huolissaan siitä, että valtakunnanvoudinvirasto on antanut ehdotuksen oikeusministeriölle asetuksesta, jossa Kymenlaakson ulosottovirastojen toimipaikat olisivat Kouvolassa ja Kotkassa. Asetus tarkoittaa sitä, että Haminan toimipaikka lakkautettaisiin. Suomessa lakkautettaisiin samalla suuri määrä ulosoton toimipaikkoja. Asetuksen on määrä tulla voimaan 1.1.2013 ja lakkautuksiin liittyisi siirtymäaika, joka arvioidaan toimipaikkakohtaisesti. Asetusta valmistellut työryhmä ei esitä, että lakkautettavat toimipaikat  korvattaisiin yhteispalvelupisteillä. 

	Haminan toimipaikan henkilökunta toivoo, että Haminan kaupunki, Miehikkälän kunta ja Virolahden kunta ottaisivat kantaa asiaan. Haminan toimipaikassa työskentelee viisi virkamiestä alueen ulosottoasioiden hoitajina. Henkilökunnan mielestä alueen asukkaiden valtionhallinnolta saamat palvelut ovat jo tähän mennessä vähentyneet, kun esimerkiksi verotoimisto on siirretty pois Haminasta.

	Ulosottoviraston asiakkaat ovat yleensä vähävaraisia ja he ovat hoitaneet ulosottoasioita Haminan toimipaikassa samalla, kun he ovat asioineet muutenkin Haminassa. Toimipaikan asiakasmäärä on n. 100 velallista ja hakijaa kuukausittain. Toimipaikan siirto Kotkaan aiheuttaisi asiakkaille mm. lisäkustannuksia ja hankaluuksia kulkuyhteyksiin ja se vaikuttaisi työpaikkojen määrään Haminassa.

	Valmistelija: Kunnanjohtaja Antti Jämsén, puh. 050-3499 571 

Kunnanjohtajan ehdotus 	 	 

	Kunnanhallitus päättää esittää lausuntonaan Kymenlaakson ulosottoviraston Haminan toimipaikan lakkauttamisuhkasta seuraavaa: 

	Miehikkälän kunta vastustaa Kymenlaakson ulosottoviraston Hamina toimipaikan lakkauttamista. Ulosottoviraston Haminan toimipaikan mahdollinen lakkauttaminen aiheuttaisi isolle osalle sen asiakkaista asiointimatkan pidentymisen ja kallistumisen kautta kohtuutonta haittaa. Ulosottoviraston toimipaikan lakkauttaminen Haminasta vaikeuttaa  miehikkäläläisten asiointia ulosottovirastossa varsinkin, kun julkiset liikenneyhteydet Miehikkälästä Haminan ja Kotkan suuntaan ovat vuosi vuodelta heikentyneet ja tämä kielteinen kehityssuunta näyttää edelleen jatkuvan. 

Päätös 	Ehdotus hyväksyttiin yksimielisesti. 

Khall  § 64	Oikeusministeriö pyytää Miehikkälän kunnan lausuntoa oikeusministeriön asetukseksi ulosottovirastojen toimipaikoista.

	Valmistelija: Kunnanjohtaja Antti Jämsén, puh. 050-3499 571 

Kunnanjohtajan ehdotus 	 	 
 
	Kunnanhallitus päättää uudistaa aiemman lausuntonsa ja toteaa seuraavaa:

	Miehikkälän kunta vastustaa Kymenlaakson ulosottoviraston Haminan toimipaikan lakkauttamista. Ulosottoviraston Haminan toimipaikan mahdollinen lakkauttaminen aiheuttaisi isolle osalle sen asiakkaista asiointimatkan pidentymisen ja kallistumisen kautta kohtuutonta  haittaa. Ulosottoviraston toimipaikan lakkauttaminen Haminasta vaikeuttaa miehikkäläläisten asiointia ulosottovirastossa varsinkin, kun julkiset liikenneyhteydet Miehikkälästä Haminan ja Kotkan suuntaan ovat vuosi vuodelta heikentyneet ja tämä kielteinen kehityssuunta näyttää edelleen jatkuvan.

Päätös 	Ehdotus hyväksyttiin yksimielisesti. 

	Otteen oikeaksi todistaa  15.5.2012

	Tuula Harju
	Pöytäkirjanpitäjä

Jakelu	Oikeusministeriö